recursal/SuperWikiNEXT-32B huggingface dataset:
**আবু মুসা ঈসা ইবনে আবান** ছিলেন একজন প্রাথমিক দিককার সুন্নী ইসলামী আলেম,যিনি হানাফী মাযহাব অনুসরণ করতেন। যদিও বর্তমান পর্যন্ত তার কোনো কাজ টিকেনি, তিনি শুরুর দিককার হানাফি আলেম যেমন আল-যাস্সাস কর্তৃক বহুল উদ্ধৃত হয়েছেন হানাফি উসুল আল-ফিকহ বিষয়ে তার চিন্তা ভাবনার জন্য। আবু হানিফার ছাত্র, মুহাম্মদ আল-শায়বানি -এর অধীনে অধ্যয়নের কারণে ধারণা করা যায় যে ইবনে আবান এর আইনের উৎসের দর্শনসমূহ আবু হানিফা এর প্রতিনিধিত্ত করে।  শায়বানি নিজেও ছিলেন একজন বিখ্যাত উসুলি (বিচারক) এবং তাকে মুসলিম আন্তর্জাতিক আইনের জনক বলা হয়ে থাকে। উল্লেখ্য, শায়বানি আবু হানিফার নিকট ২ বছর অধ্যয়ন করার পর ৭৬৭ খ্রিস্টাব্দে আবু হানিফা মৃত্যুবরণ করেন এবং শায়বানি তখন আবু হানিফার শীর্ষস্থানীয় শিষ্য আবু ইউসুফ এর নিকট চর্চা শুরু করেন। তাঁর অন্যান্য শিক্ষকদের মধ্যে রয়েছে সুফিয়ান আল সাওলি ও আল আওযাই। এছাড়াও তিনি পরবর্তীতে মদিনা গমন করেন এবং মালিক ইবনে আনাস (ফিকহের মালিকি মতের প্রতিষ্ঠাতা) এর নিকট দুই থেকে তিন বছর অধ্যয়ন করেন। তার এই সকল শিক্ষার ফলস্বরূপ আল শায়বানি খুব অল্প বয়সেই বিচারক হিসেবে নিজেকে প্রতিষ্ঠিত করতে সক্ষম হন।

জীবনচরিত
--------

ইবনে আবান প্রথমদিকে হাদীস অধ্যয়ন করতেন এবং *আহল আল-রা'ঈ*,যা হানাফি দের বলা হতো, এর সাথে সম্পৃক্ত ছিলেন না। তার চিন্তাধারা বদলাতে শুরু করে যখন তিনি আবু হানিফা এর অন্যতম প্রাথমিক ছাত্র, মুহাম্মদ আল-শায়বানি এর কাছে অধ্যয়ন শুরু করেন। পরবর্তীতে তিনি আব্বাসিয়াত যুবরাজ আল-মা'মুন এর দরবারের সভাষদ হন এবং দরবারের অন্য একজন পণ্ডিত এর আইনশাস্ত্র দর্শন এর সমালোচনামূলক গ্রন্থ রচনা করে যুবরাজের প্রশংসা লাভ করেন। পরবর্তীতে তিনি কাজী হিসেবে বাগদাদ এবং বসরা নগরীতে দায়িত্ব পালন করেন।

দর্শনসমূহ
---------

*উসুল আল-ফিকহ* বিষয়ে ইবনে আবান এর দর্শন সম্পর্কে ততটুকু জানা যায় যতটুকু আবু বকর আল-জাস্সাস তার বই *আল-উসুল ফি আল-ফুসুল* এ উদ্ধৃত করেন,এর উপর ভিত্তি করে। ইবনে আবান *খবর* ( হাদীস প্রতিবেদন) কে প্রতিবেদন এর পরিচিতি ও ব্যাপ্তি অনুসারে শ্রেণিবদ্ধ করার পক্ষে যুক্তি উপস্থাপন করেন। তার তত্ত্বমতে, একমাত্র সেসব হাদীস প্রতিবেদনসমূহকে সম্পূর্ণ খাঁটি গণ্য করা যাবে,যেসব বৃহৎ সংখ্যক ব্যক্তি(*মুতাওয়াতির*) দ্বারা বর্ণিত হয়েছে ,যা দ্বারা নির্দেশিত হয় যে এদের মনগড়া হওয়ার সম্ভাবনা ক্ষীণ।ইবনে আবান এর মতে, যেসব হাদীস প্রতিবেদন ততটা বহুল প্রচলিত নয় সেগুলোর ও ভূমিকা রয়েছে আইনশাস্ত্রে তবে তা *মুতাওয়াতির* প্রতিবেদন এর মতো প্রশ্নাতাতীত হবে না।

এছাড়াও ইবনে আবান হাদীস প্রতিবেদনসমূহকে কুরআন এর প্রাসঙ্গিক অংশের সাথে তুলনা করে বিচার করা কে সমর্থন করেন।এখানে তিনি উল্লেখযোগ্যভাবে দ্বিমত পোষণ করেন তার সমসাময়িক আল-শাফী'ঈ থেকে যার মতে যদি হাদীসের বর্ণনা শিকল শক্তিশালী হয় তবে হাদীস প্রতিবেদন এর গ্ৰহণযোগ্যতা নিয়ে আর সন্দেহের প্রয়োজন নেই।

রচনাসমূহ
--------

আল-যাস্সাস এর মতে,ঈসা ইবনে আবান চারটি গ্ৰন্থ রচনা করেছেন যার একটিরও বর্তমানে অস্তিত্ব নেই:

* *আল-হুজাজ আল-সাগীর*
* *আল-হুজাজ আল-কবীর*
* *কিতাব আল-রাদ 'আলা বিশর আল-মারিসি (ওয়া'ল শাফী'ঈ) ফি'ল আকবার*
* *কিতাব আল-মুযমাল ওয়া'ল মুফাস্সার*

### প্রয়াণ

ঈসা ইবনে আবান ৮৩৫ খ্রিস্টাব্দ(২২০ হিজরি সন) এ মৃত্যুবরণ করেন। তার মৃত্যুর কারণ ও মৃত্যু স্থান সম্পর্কে কোনো সুস্পষ্ট তথ্য পাওয়া যায়নি।

তথ্যসূত্র
---------

1. 1 2  Bedir, Murtaza (২০০২)। "An Early Response to Shāfiʿī: ʿĪsā b. Abān on the Prophetic Report (Khabar)"। *Islamic Law and Society*। **9** (3): 285–311।
2. ↑  El Shamsy, Ahmed (২০১৩)। *The Canonization of Islamic Law*। Cambridge: Cambridge University Press। পৃষ্ঠা 202। আইএসবিএন 9781107546073।
**ছিট তিলকুশি** (বৈজ্ঞানিক নাম: *Tarucus callinara (Butler])* 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।

আকার
----

ছিট তিলকুশির প্রসারিত অবস্থায় ডানার আকার ২৪-২৬ মিলিমিটার দৈর্ঘ্যের হয়।

বিস্তার
-------

এই প্রজাতি ভারত এর মহারাষ্ট্র, মধ্যপ্রদেশ, ছত্রিশগড়, পশ্চিমবঙ্গ, সিকিম থেকে অরুণাচল প্রদেশ পর্যন্ত, নেপাল, ভুটান, বাংলাদেশ, শ্রীলঙ্কা এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

আচরণ
----

অন্যান্য Pierrot প্রজাতির মত এই প্রজাতির উড়ান ধীরগতি সম্পন্ন এবং আঁকাবাকা। এরা ভূমির কাছাকাছি নীচ দিয়ে ওড়ে। এরা জঙ্গলবাসী পতঙ্গ, এছাড়াও ঘন ঝোপঝাড় যুক্ত অঞ্চলেও এদের দেখা পাওয়া যায়। ঘন অরন্যের ফাঁকা জায়গায়, বন পথে এবং জঙ্গলের নদী অথবা ঝর্নার আশেপাশে এদের বিচরন লক্ষ্য করা যায়। পাহাড়ি জঙ্গলের কম উচ্চতায় অথবা পাহাড়ের পাদদেশের জঙ্গলেযেখানে বৃষ্টিপাত প্রচুর হয়-এমন পরিবেশে এদের সবচেয়ে বেশী সক্রিয় দেখা যায়।

তথ্যসূত্র
---------

1. ↑  Varshney, R.K.; Smetacek, Peter (২০১৫)। *A Synoptic Catalogue of the Butterflies of India*। New Delhi: Butterfly Research Centre, Bhimtal & Indinov Publishing। পৃষ্ঠা 134। আইএসবিএন 978-81-929826-4-9। ডিওআই:10.13140/RG.2.1.3966.2164। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "*Tarucus callinara Butler, 1886 – Spotted Pierrot*"। *Butterflies of India*। সংগ্রহের তারিখ ১৩ সেপ্টেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 248। আইএসবিএন 9789384678012।

বহিঃসংযোগ
---------


উইকিমিডিয়া কমন্সে **ছিট তিলকুশি** সংক্রান্ত মিডিয়া রয়েছে।
**বাংলাদেশ কপিরাইট অফিস** বাংলাদেশের জাতীয় পর্যায়ে কপিরাইট ব্যবস্থাপনার জন্য দায়ী আধাবিচারিক একটি সংস্থা যা বাংলাদেশের রাজধানী ঢাকায় অবস্থিত।

সংক্ষিপ্ত পরিচিতি
-----------------

মেধাসম্পদের মালিকানা নিবন্ধনের লক্ষ্যে কপিরাইট অফিস ১৯৬২ সালে  প্রতিষ্ঠিত হয়। প্রতিস্থাকালে আঞ্চলিক কপিরাইট অফিস নাম থাকলেও বাংলাদেশের স্বাধীনতার পর ১৯৭১ সালে বাংলাদেশ কপিরাইট অফিস নামকরণ করা হয়। কপিরাইট অফিস একটি আধা-বিচার বিভাগীয় প্রতিষ্ঠান। এর কার্যাবলী কপিরাইট আইন-২০০০ (২০০৫ সালে সংশোধিত) ও  কপিরাইট বিধিমালা ২০০৬ মোতাবেক পরিচালিত হয়। এ অফিস যে প্রধান ৪টি কাজ করে থাকে  তা হল : 
১) সৃজনশল মেধাস্বত্বের কপিরাইট রেজিস্ট্রেশন প্রদান ; 
২) আপিল মামলা নিষ্পত্তিতে কপিরাইট বোর্ডকে সহায়তা প্রদান ; 
৩) পাইরেসি বন্ধকরণে টাস্কফোর্স অভিযান পরিচালনা এবং
৪) বিশ্ব বুদ্ধিজীবী সম্পত্তি সংগঠনের ফোকাল পয়েন্ট হিসেবে দায়িত্ব পালন। 

কপিরাইট অফিস সাহিত্যকর্ম, নাট্যকর্ম, সংগীতকর্ম, রেকর্ডকর্ম, শিল্পকর্ম, চলচ্চিত্র বিষয়ককর্ম, বেতার সম্প্রচার, টেলিভিশন সম্প্রচার, কম্পিউটার-সফটওয়্যারকর্ম ইত্যাদি নিবন্ধন করে থাকে। মেধাসম্পদের আর্থিক অধিকার হস্তান্তরযোগ্য। কপিরাইট নিবন্ধন করা হলে সৃজন কর্মের নৈতিক ও আর্থিক অধিকার অর্থাৎ মালিকানা সংরক্ষণ সহজ হয়। কপিরাইট নিবন্ধন আইনানুযায়ী বাধ্যতামূলক না হলেও, সৃজন কর্মের মালিকানা নিয়ে আইনগত জটিলতা দেখা দিলে **কপিরাইট নিবন্ধন সনদ** প্রমাণপত্র হিসেবে বিজ্ঞ আদালতে ব্যবহৃত হতে পারে। কপিরাইট অফিস বাংলাদেশ সর্বদা আন্তরিক সেবা প্রদান করে থাকে।

ইতিহাস
------

১৯৭১ সালে বাংলাদেশের স্বাধীনতার পর আঞ্চলিক কপিরাইট অফিস বর্তমান জাতীয় কপিরাইট অফিসে পরিণত হয়। এটি সংস্কৃতি মন্ত্রণালয়ের অধীনের একটি বিভাগ। পেটেন্টস, ডিজাইনস এবং ট্রেডমার্ক বিভাগের সাথে সমন্বয় করার চেষ্টা করা হলেও প্রতিষ্ঠার দুটি ভিন্ন মন্ত্রণালয়ের অধীন হওয়ায় সমন্বয় সাধন সম্ভব হয়নি। তবে উভয়ই বাংলাদেশে বুদ্ধিবৃত্তিক সম্পত্তি সুরক্ষার জন্য দায়ী। খুব সহজে কপিরাইটের জন্য অফিসটির ওয়েবসাইটে আবেদন করা যায়।

তথ্যসূত্র
---------

1. 1 2  মনজুরুর রহমান (২০১২)। "কপিরাইট"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Microsoft signs agreement with BCS to promote "Genuine Software""। *The Daily Star*। ২ এপ্রিল ২০১৫। সংগ্রহের তারিখ ২৭ অক্টোবর ২০১৬।
3. ↑  "বাংলাদেশ কপিরাইট অফিস" `|ইউআরএল=` এর মান পরীক্ষা করুন (সাহায্য)। *http* (ইংরেজি ভাষায়)। সংগ্রহের তারিখ ২০১৯-০৫-২০। [*স্থায়ীভাবে অকার্যকর সংযোগ*]
4. ↑  Towhidul Islam, Mohammad (২ ফেব্রুয়ারি ২০১৬)। "TRIPS Agreement and Bangladesh"। *The Daily Star*। সংগ্রহের তারিখ ২৭ অক্টোবর ২০১৬।
5. ↑  "Legal protection of databases"। *The Daily Star*। ৭ জুন ২০১৬। সংগ্রহের তারিখ ২৭ অক্টোবর ২০১৬।
**বিএএফ শাহীন কলেজ** হলো বাংলাদেশ বিমান বাহিনী কর্তৃক পরিচালিত একাধিক বেসামরিক মাধ্যমিক ও উচ্চ মাধ্যমিক শিক্ষাপ্রতিষ্ঠানের সাধারণ নাম। *শাহীন* শব্দটি হলো একটি উর্দু শব্দ, যার অর্থ ঈগল। প্রতিষ্ঠানসমূহকে একত্রে *শাহীন শিক্ষা পরিবার*ও উল্লেখ করা হয়। বাংলাদেশ বিমান বাহিনী বিভিন্ন ঘাঁটিতে এই শিক্ষাপ্রতিষ্ঠানগুলো অবস্থিত।

**বিএএফ শাহীন কলেজ** বলতে নিচের বিষয়গুলি নির্দেশ করতে পারে:

* বিএএফ শাহীন কলেজ ঢাকা- ঢাকা সেনানিবাসে অবস্থিত শিক্ষাপ্রতিষ্ঠান।
* বিএএফ শাহীন কলেজ কুর্মিটোলা- ঢাকা সেনানিবাসের কুর্মিটোলায় অবস্থিত শিক্ষাপ্রতিষ্ঠান।
* বিএএফ শাহীন কলেজ চট্টগ্রাম- চট্টগ্রামে অবস্থিত শিক্ষাপ্রতিষ্ঠান।
* বিএএফ শাহীন কলেজ শমশেরনগর- মৌলভীবাজারের শমশেরনগরে অবস্থিত শিক্ষাপ্রতিষ্ঠান।
* বিএএফ শাহীন কলেজ পাহাড়কাঞ্চনপুর- টাঙ্গাইলে অবস্থিত শিক্ষাপ্রতিষ্ঠান।
* বিএএফ শাহীন কলেজ যশোর- যশোরে অবস্থিত শিক্ষাপ্রতিষ্ঠান।
* বিএএফ শাহীন কলেজ বগুড়া- বগুড়ায় অবস্থিত শিক্ষাপ্রতিষ্ঠান।
* বিএএফ শাহীন ইংলিশ মিডিয়াম কলেজ- ঢাকা সেনানিবাসে অবস্থিত শিক্ষাপ্রতিষ্ঠান।

দ্ব্যর্থতা নিরসন পাতা এটি একটি **দ্ব্যর্থতা নিরসনকারী** পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে।   
 আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আর্য মেডিকেল সায়েন্সের একটি সংক্ষিপ্ত ইতিহাস থেকে চিত্র
**বিজ্ঞানের ইতিহাস-লিখন** (ইংরেজি ভাষায়: Historiography of science) বলতে বিজ্ঞানের ইতিহাসের পদ্ধতি এবং ইতিহাস বিষয়ক অধ্যয়নকে বোঝায়। সাধারণভাবে ইতিহাস-লিখন বলতে ইতিহাসের পদ্ধতি ও ইতিহাস নিয়ে গবেষণাকে বোঝায়। বিজ্ঞানের ইতিহাস-লিখনের অধীনে বিজ্ঞানের পদ্ধতি, তত্ত্ব, বিভিন্ন দার্শনিক ধারা, এবং বিজ্ঞানের ইতিহাসের (যাকে বলা যায় *বিজ্ঞানের ইতিহাসের ইতিহাস*) জন্ম ও উন্নয়ন আলোচিত হয়।

বিজ্ঞানের ইতিহাস অধ্যয়নের প্রকৃত উপায় নিয়ে আলোচনা ও বিতর্ক এবং স্বয়ং বিজ্ঞানের জন্ম ও বিকাশ বিষয়ক ঐতিহাসিক বিতর্কের মধ্যে পার্থক্য করা বেশ কঠিন ছিল। এজন্য বলা যায় বিজ্ঞানের গতিপথ বিষয়ক ঐতিহাসিক বিতর্কই প্রথম বিজ্ঞানের ইতিহাস-লিখন শাখাটির জন্ম দিয়েছিল। প্রখ্যাত ইতিহাসবিদ ও বিজ্ঞানের দার্শনিক উইলিয়াম হিউয়েল-এর ঐতিহাসিক রচনাবলিকেই তাই এই শাখায় অধ্যয়নের প্রথম উদাহরণ বলা যায়। সেক্ষেত্রে হিউয়েলই বিজ্ঞানের ইতিহাস-লিখনের জনক। অন্যান্য জনকদের মধ্যে আছেন পিয়ের দ্যুয়েম এবং Alexandre Koyré.

তবে এই শাখার প্রথম স্পষ্ট উল্লেখ পাওয়া যায় ১৯৬০-এর দশকের প্রথম দিকে। যেমন, ১৯৬৫ সালে গের্ড বুখডাল "A Revolution in Historiography of Science"-এ টমাস কুন ও জোসেফ আগাসির উদ্ভাবনী বিশ্লেষণ সম্পর্কে মন্তব্য করেছিলেন। তিনি মনে করতেন, এই দুজন লেখকই প্রথম বিজ্ঞানের ইতিহাস এবং বিজ্ঞানের ইতিহাস-লিখনের মাঝে সুস্পষ্ট পার্থক্য সূচিত করেছেন। তাদের ইতিহাস-লিখন বিষয়ক চিন্তাধারা স্বয়ং বিজ্ঞানের ইতিহাস চর্চাকেই প্রভাবিত করেছে।

তথ্যসূত্র
---------

1. ↑  Buchdahl Gerd (১৯৬৫), *A Revolution in Historiography of Science*, **4**, পৃষ্ঠা 55–69  অজানা প্যারামিটার `|cite journal=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রোমান শহরে পাওয়া এই ওয়াল পেইন্টিং রোমান যুগে পম্পেইতে জনগণের প্রাথমিক উৎসের উদাহরণ। (টেরেনিয়াস নিও এর প্রতিকৃতি) ই
উচ্চশিক্ষায়তন ও গবেষণার ক্ষেত্রে **প্রাথমিক উৎস** বা **মূল উৎস** বলতে তথ্যের এমন কোনও উৎসকে বোঝায় যা অধীত ঘটনা ঘটার সময়ে সৃষ্টি করা হয়েছিল। মানববিদ্যার ক্ষেত্রে ঘটনাটিতে প্রত্যক্ষভাবে অংশগ্রহণকারী বা সেটিকে সরাসরি পর্যবেক্ষণকারী ব্যক্তি পরবর্তীতে ঘটনাটির বিবরণ বা নথি লিখলে সেটিকে প্রাথমিক উৎস হিসেবে গণ্য করা হতে পারে। সামাজিক বিজ্ঞানের ক্ষেত্রে ঘটনার বিবরণের পাশাপাশি মানুষ, ঘটনা ও তাদের পরিবেশের মধ্যকার সম্পর্ক স্থাপনকারী সাংখ্যিক উপাত্তসমূহও প্রাথমিক উৎসের আওতায় পড়ে। প্রাকৃতিক বিজ্ঞানের ক্ষেত্রে কোনও মৌলিক আবিষ্কার বা ধারণার উপরে প্রতিবেদনকে প্রাথমিক উৎস হিসেবে গণ্য করা যেতে পারে, যেগুলি সচরাচর বিভিন্ন গবেষণা প্রবন্ধে পদ্ধতি ও ফলাফলসহ বর্ণিত থাকে।

প্রাথমিক উৎস এবং দ্বিতীয় পর্যায়ের উৎস তথা মাধ্যমিক উৎসের মধ্যে পার্থক্য আছে। মাধ্যমিক উৎসগুলি প্রাথমিক উৎসগুলি থেকে উদ্ধৃতি প্রদান করে, এগুলির উপরে মন্তব্য করে বা এগুলিকে ভিত্তি হিসেবে ব্যবহার করে। সাধারণত কোনও বাস্তব ঘটনা ঘটে যাওয়ার পরে পশ্চাৎদর্শনের সুবিধা ব্যবহার করে (এবং সম্ভাব্য বিকৃতিসহ) লিখিত কোনও বিবরণকে মাধ্যমিক উৎস বলা যায়। একটি মাধ্যমিক উৎসকে কীভাবে ব্যবহার করা হচ্ছে, তার ভিত্তিতে সেটিকে প্রাথমিক উৎস হিসেবে বিবেচনা করা যেতে পারে। যেমন কোনও লেখক ও তার বন্ধুদের সম্পর্কিত গবেষণাতে ঐ লেখকে আত্মজীবনী একটি প্রাথমিক উৎস হিসেবে গণ্য করা যায়। কিন্তু লেখক যে সমাজ-সংস্কৃতিতে বাস করতেন, সেই সংক্রান্ত গবেষণাতে ঐ একই আত্মজীবনী একটি মাধ্যমিক উৎস হিসেবে গণ্য হবে। সুতরাং প্রাথমিক ও মাধ্যমিক উৎস দুইটি আপেক্ষিক ধারণা, যেগুলি গবেষণার বিষয়বস্তু ও বিশেষ ঐতিহাসিক প্রেক্ষাপটের উপরে নির্ভর করে। :১১৮–২৪৬

তথ্যসূত্র
---------

1. ↑  "Primary Sources: what are they?"  ওয়েব্যাক মেশিনে আর্কাইভকৃত ৮ ফেব্রুয়ারি ২০০৯ তারিখে. Lafayette College Library.
2. ↑  "Primary, secondary and tertiary sources". University Libraries, University of Maryland.
3. ↑  "Primary and secondary sources  ওয়েব্যাক মেশিনে আর্কাইভকৃত ১ মার্চ ২০১৬ তারিখে". Ithaca College Library.
4. ↑  Oscar Handlin and Arthur Meier Schlesinger, *Harvard Guide to American History* (1954)
5. ↑  Kragh, Helge (১৯৮৯)। *An Introduction to the Historiography of Science*। Cambridge University Press। পৃষ্ঠা 121। আইএসবিএন 0-521-38921-6। [T]he distinction is not a sharp one. Since a source is only a source in a specific historical context, the same source object can be both a primary or secondary source according to what it is used for.
Quotation

> 
> "Work hard. Discipline yourself. Build your character. Endure to the end. Realize your Self. And be free."
> 
> 
> 

 ১৮৮৭ খ্রীষ্টাব্দের ৩০ জানুয়ারি কলকাতার বরানগর মঠে গৃহীত আলোকচিত্র   
**দন্ডায়মান**: (বামদিক হতে) শিবানন্দ, রামকৃষ্ণানন্দ, স্বামী বিবেকানন্দ, রাঁধুনী, দেবেন্দ্রনাথ মজুমদার , মহেন্দ্রনাথ গুপ্ত (শ্রীম),ত্রিগুণাতীতানন্দ, এইচ.মুস্তাফি  
 **উপবিষ্ট**: (বামদিক হতে) স্বামী নিরঞ্জনানন্দ, স্বামী সারদানন্দ,হুটকো গোপাল, স্বামী অভেদানন্দ
স্বামী **ত্রিগুণাতীতানন্দ** বা সারদা মহারাজ (৩০ জানুয়ারি ১৮৬৫ - ১০ জানুয়ারি ১৯১৫) শ্রীরামকৃষ্ণ পরমহংসদেবের সন্ন্যাসী শিষ্যবর্গের অন্যতম। তার পূর্বাশ্রমের নাম ছিল সারদাপ্রসন্ন মিত্র। রামকৃষ্ণ মঠের বাংলা মাসিক পত্রিকা "উদ্বোধন" তার উদ্যোগে প্রথম প্রকাশিত হয়। পরে স্বামী বিবেকানন্দের উৎসাহে ১৯০২ খ্রীষ্টাব্দে তিনি আমেরিকা গমন করেন এবং সান ফ্রান্সিসকো কেন্দ্রের দায়িত্বভার গ্রহণ করেন। সান ফ্রান্সিসকোয় একটি নূতন ভবনের নির্মাণ (যা পরে "হিন্দু মন্দির" নামে খ্যাত হয়) তার উল্লেখযোগ্য অবদানসমূহের একটি। ১৯১৪ খ্রীষ্টাব্দের ২৭ ডিসেম্বর হিন্দু মন্দিরের বেদির উপর দাঁড়িয়ে রবিবাসরীয় প্রার্থনা করার সময় এক অপ্রকৃতিস্থ ব্যক্তির ছোঁড়া বোমার আঘাতে আহত হয়ে ১৯১৫ খ্রীষ্টাব্দের ১০ জানুয়ারি মৃত্যুবরণ করেন।

প্রারম্ভিক জীবন
---------------

সারদাপ্রসন্ন মিত্রের জন্ম  বেঙ্গল প্রেসিডেন্সির  চব্বিশ পরগনা জেলার নাওরা গ্রামে তার মাতুলালয়ে। কলকাতার মেট্রোপলিটন ইনস্টিটিউশনের শ্যামবাজার শাখা থেকে এন্ট্রান্স পাশ করেন। স্কুলের প্রধান শিক্ষক  শ্রীশ্রীরামকৃষ্ণকথামৃত'কার মহেন্দ্রনাথ গুপ্তের (শ্রীম) সঙ্গে তিনি দক্ষিণেশ্বরে শ্রীরামকৃষ্ণদেবের কাছে প্রথম যান। শ্রীরামকৃষ্ণের সংসারত্যাগী সন্তানগণের অন্যতম তিনি বরাহনগর মঠে সন্ন্যাসগ্রহণ করে ত্রিগুণাতীতানন্দ নামে আখ্যাত হন। তিনি ছিলেন স্বামী বিবেকানন্দের প্রিয় গুরুভাই।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৭৬, আইএসবিএন ৯৭৮-৮১-৭৯৫৫-১৩৫-৬
**মালদ্বীপে** **মৃত্যুদণ্ড** আইনি শাস্তি তবে শেষ মৃত্যুদণ্ড কার্যকর হয়েছিল ১৯৫২ সালে যখন দেশটিতে ব্রিটিশ উপনিবেশ ছিল।

মৃত্যুদণ্ড কার্যকর করার একমাত্র আইনি পদ্ধতি হল প্রাণঘাতী ইনজেকশন, যদিও ফাঁসির প্রস্তাব করা হয়েছে। মৃত্যুদন্ডযোগ্য অপরাধের মধ্যে রয়েছে খুন, ব্যভিচার, ধর্মত্যাগ, সন্ত্রাসবাদ এবং রাষ্ট্রদ্রোহ - তবে কোনো অপরাধের জন্য শাস্তি বাধ্যতামূলক নয়। সাত বছরের বেশি বয়সী আসামীদের জন্য মৃত্যুদণ্ড একটি আইনি শাস্তি।

বর্তমানে এটি বিশ্বাস করা হয় যে মালদ্বীপে প্রায় ১৭-২০ জন ব্যক্তি মৃত্যুদণ্ডের অধীনে রয়েছে, যাদের মধ্যে ১৩ জনকে ২০১৩ সালে সাজা দেওয়া হয়েছিল।

২০১৬ সালে, দোষী সাব্যস্ত খুনি হুসাইন হুমাম আহমেদের মালদ্বীপে প্রাণঘাতী ইনজেকশনের মাধ্যমে মৃত্যুদন্ড কার্যকর করার কথা ছিল কিন্তু আন্তর্জাতিক ক্ষমার আহ্বানের কারণে মৃত্যুদণ্ড স্থগিত করা হয়েছিল। জুলাইয়ের শেষের দিকে ২০১৭ সালে আহমেদের জন্য আরেকটি ফাঁসির তারিখ নির্ধারণ করা হয়েছিল এবং মালদ্বীপ জানিয়েছে যে তারা সেপ্টেম্বর ২০১৭ সালে তার মৃত্যুদণ্ড এবং অন্য দু'জনের মৃত্যুদণ্ড কার্যকর করতে চায়। অজানা কারণে, মৃত্যুদণ্ড কার্যকর করা হয়নি। মালদ্বীপ সরকারের একজন মুখপাত্র বলেছেন যে মৃত্যুদণ্ড কার্যকরের বিলম্ব ৮ অক্টোবর ২০১৭ এর মধ্যে সমাধান করা হবে। আবার যাইহোক, কোনো মৃত্যুদণ্ড কার্যকর না করেই তারিখটি চলে গেছে।

মালদ্বীপ ২০০৭ এবং ২০০৮ সালে মৃত্যুদণ্ডে জাতিসংঘের স্থগিতাদেশের বিরুদ্ধে ভোট দেয়, তারপর ২০১০ সালে স্থগিতাদেশের পক্ষে ভোট দেয়, তারপর ২০১২ এবং ২০১৪ সালে ভোটদান থেকে বিরত থাকে এবং তারপরে ২০১৬, ২০১৮ এবং ২০২০ সালে আবার এর বিরুদ্ধে ভোট দেয়।

তথ্যসূত্র
---------

1. ↑  "The Death Penalty in Maldives"। *Deathpenaltyworldwide.org*। ২০১৮-১০-০১ তারিখে মূল থেকে আর্কাইভ করা। সংগ্রহের তারিখ ২০১৭-০৩-০১।
2. ↑  "Trouble in paradise: Maldives says it will carry out execution- La Croix International"। *international.la-croix.com*। ৩ আগস্ট ২০১৭। সংগ্রহের তারিখ ২০১৯-১০-১৮।
3. ↑  "Maldives death penalty delays will be resolved by 8 October" (ইংরেজি ভাষায়)। ৪ অক্টোবর ২০১৭। সংগ্রহের তারিখ ২০১৯-১০-১৮।
4. ↑  "The Death Penalty in Maldives"। *www.deathpenaltyworldwide.org*। ২০১৮-১০-০১ তারিখে মূল থেকে আর্কাইভ করা। সংগ্রহের তারিখ ২০১৯-১০-১৮।
**মাদুমেতসা জ্যাক মোগালে**  (জন্ম ১৯৬৮/১৯৬৯), পুলিশ কর্তৃক **ওয়েস্ট-এন্ড সিরিয়াল কিলার** নামে পরিচিত, একজন দক্ষিণ আফ্রিকান ধারাবাহিক খুনি যিনি ২০০৮ এবং ২০০৯ সালে ১৬ জনকে হত্যা করেছিলেন  ১৭ ফেব্রুয়ারি ২০১১-এ, মোগালে ১৬টি খুন, ১৯টি ধর্ষণ এবং ৯টি অপহরণের সাথে সম্পর্কিত ৬১টি অভিযোগের মধ্যে ৫২টিতে দোষী সাব্যস্ত হন। 

মোগালে জোহানেসবার্গের দক্ষিণে ওয়েস্টোনারিয়া এবং লেনাসিয়ায় তার বাসভবনের কাছে তার অপরাধ সংঘটিত করেছিল।  তার দ্বারা আক্রান্ত হওয়া থেকে বেঁচে যাওয়া দুই মহিলা বিচারে সাক্ষ্য দিয়েছেন যে তিনি নিজেকে জিওন খ্রিস্টান চার্চ (জেডসিসি) প্রচারক এবং একজন নবী বলে দাবি করেছেন।

তথ্যসূত্র
---------

1. ↑  "Madumetsa Jack Mogale Found Guilty – the Serial Killers Podcast"।
2. ↑  "Neighbours shocked by Mogale conviction"। *SowetanLIVE* (ইংরেজি ভাষায়)। সংগ্রহের তারিখ ২০২১-১০-১১।
3. 1 2  "*News 24* : West-End killer awaits sentencing."। ২০১১-০৬-২৯ তারিখে মূল থেকে আর্কাইভ করা। সংগ্রহের তারিখ ২০১১-০৩-১৭।
4. ↑  "Mogale guilty of serial rapes, murders"। *www.iol.co.za* (ইংরেজি ভাষায়)। সংগ্রহের তারিখ ২০২১-১০-১১।
**ফাতিমা বিনতে মুহাম্মদ ইবনে আহমদ আল-সমরকন্দি** (فاطمة بنت محمد بن أحمد السمرقندي) ছিলেন দ্বাদশ শতাব্দীর একজন মুসলিম পণ্ডিত ও আইনজ্ঞ।

জীবনী
-----

### প্রাথমিক জীবন

ফাতিমা সমরকন্দি তুর্কেস্তানের কাসান শহরে জন্মগ্রহণ করেন। তার পিতা মুহাম্মদ ইবনে আহমদ সমরকন্দি ছিলেন একজন বিশিষ্ট মুহাদ্দিস ও হানাফি আইনবিদ এবং তার কাছ থেকেই তার মেয়ে ফিকহের (ইসলামি আইনশাস্ত্র) শিক্ষা অর্জন করেন। তার পিতা *তুহফাত আল-ফুকাহা* গ্রন্থ রচনা করেন। তিনি এই গ্রন্থটি মুখস্থ করেন।

### বিয়ে ও কর্মজীবন

তিনি আলাউদ্দিন কাসানিকে বিয়ে করেছিলেন, যিনি তার পিতার একজন ছাত্র ও ফিকহ বিশেষজ্ঞ ছিলেন। ফাতিমার বিয়ের উপঢৌকন ছিল আল-কাসানির বই *বাদাই'আল-সানাই'* *(উপকারী জিনিসের সবচেয়ে আশ্চর্যজনক)*, একটি ভাষ্য যা তিনি তার পিতার বই *তুহফাত আল-ফুকাহা'তে* লিখেছিলেন। তার বাবা বইটি দেখে এতটাই প্রভাবিত হয়েছিলেন যে তিনি এটিকে আলার পক্ষ থেকে তার উপঢৌকন হিসাবে গ্রহণ করেছিলেন যে রাজারা তার হাত চেয়েছিলেন এবং আরও প্রস্তাব করেছিলেন।তার স্বামীর কোন সন্দেহ থাকলে এবং ফতোয়া জারি করার ক্ষেত্রে ভুল হলে তিনি তাকে সঠিক রায় জানাতেন ও ভুলের কারণ ব্যাখ্যা করতেন। যদিও কাসানি একজন যোগ্য আইনবিদ ছিলেন, ফাতিমা তার আইনি মতামত সংশোধন ও সম্পাদনা করেছিলেন।

ফাতিমা সমরকন্দি ছিলেন সালাদিনের পরামর্শদাতা নূর উদ্দীনের একজন ব্যক্তিগত পরামর্শদাতা।

### উত্তরাধিকার

গবেষক হোদা গামালের মতে, পুরুষ ফুকাহাদের জন্য স্বেচ্ছায় ইফতার স্থাপনের ঐতিহ্য প্রতিষ্ঠার কৃতিত্ব তার।

তথ্যসূত্র
---------

1. 1 2 3 4  Abdullah, Umar Farooq। "The Empowering Jurist: Fatima al-Samarqandi"। *MSA McGill*। Muslim Students' Association। ১৭ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৫।
2. ↑  Suleman, Mehrunisha; Rajbee, Afaaf। "The Lost Female Scholars of Islam"। *Emel*। সংগ্রহের তারিখ ১৭ ফেব্রুয়ারি ২০১৫।
**গণপতি চক্রবর্তী** (ইংরেজি: Ganapati Chakraborty) (১৮৫৮ - ২০ নভেম্বর ১৯৩৯) ছিলেন একজন বিখ্যাত জাদুকর। তিনি তার চিত্তাকর্ষক জাদুবিদ্যার কৌশলগুলির জন্য বিখ্যাত ছিলেন। তাকে বাংলার আধুনিক জাদুবিদ্যার পথিকৃৎ বলে গণ্য করা হয়।  তিনি পি সি সরকার এবং  কে লালের পরামর্শদাতা ছিলেন।

প্রথম জীবন
----------

গণপতির জন্ম হয় হুগলি জেলার শ্রীরামপুরের কাছে ছাতরা গ্রামে একটি জমিদার পরিবারে। তার ছেলেবেলায় তিনি লেখাপড়ায় উৎসাহী ছিলেন না। তিনি বরং গান-বাজনায় বেশি উৎসাহী ছিলেন। সতেরো আঠারো বছর বয়েসে তিনি গৃহত্যাগ করেন হিন্দু সাধুদের থেকে গুপ্ত মন্ত্রতন্ত্র, ভবিষ্যৎ ও অদৃষ্ট গণনা, ঝাড়ফুঁক এবং নানা রোগের অলৌকিক চিকিৎসাবিদ্যা শেখার জন্য। তিনি দু-একজন যাদুকরের সংস্পর্শেও এসেছিলেন।

কর্মজীবন
--------

গ্রেট বেঙ্গল সার্কাসের সদস্যদের সাথে গণপতি চক্রবর্তী (উপবিষ্ট অবস্থায় বামদিক থেকে তৃতীয়
গণপতি প্রিয়নাথ বসুর গ্রেট বেঙ্গল সার্কাসে যোগ দেন এবং কৌতুক অভিনয় এবং মজাদার খেলা দেখিয়ে জনপ্রিয় হয়ে ওঠেন। "ইলিউশন বক্স" এবং "ইলিউশন ট্রি" তার প্রযোজিত বিখ্যাত ও চমকপ্রদ দুটি খেলা ছিল। এই দুটি খেলা দেখানোর সাথে সাথেই তিনি তিনি গ্রেট বেঙ্গল সার্কাসের সেরা শিল্পীর মর্যাদা পান।

১৯০৮ সালে প্রফেসর বোসের সার্কাসের সাথে সিঙ্গাপুর সফরের সময় তার তাসের খেলা এবং তার অদৃশ্য হওয়ার খেলা সফলতা লাভ করে।  এরপর তার খেলার তালিকায় যুক্ত হয় "কংস-কারাগার"। তিনি ভৌতিক ক্ষমতা সিদ্ধ এই ধারণা দর্শকদের মনে দৃঢ়মূল হয়েছিল। 

তার "ইলিউশন বক্স", "ইলিউশন ট্রি" এবং "কংস কারাগার" এই তিনটি খেলাতেই তিনি অতি কঠিন ও জটিল বন্ধন দশা থেকে অবলীলায় এবং ক্ষিপ্রতার সাথে মুক্ত হয়ে আসতেন এবং আবার সেই পূর্বাবস্থাতে ফিরে যেতেন। এই রকমের পলায়নী খেলাতে তিনি পৃথিবীর অন্যতম শ্রেষ্ঠ জাদুকর আমেরিকার হ্যারি হুডিনির (১৮৭৩ - ১৯২৬) সঙ্গে তুলনীয়। 

খুব কড়া মেজাজ এবং রুক্ষ কথাবার্তার জন্য সার্কাসের সহকর্মিরা তাকে "দুর্বাসা মুনি" আখ্যা দিয়েছিল। 

তিনি পরে গ্রেট বেঙ্গল সার্কাসের কয়েকজন শিল্পীকে নিয়ে আলাদা দল গড়ে তোলেন। এই দল সারা ভারতের বিভিন্ন জায়গায় খেলা দেখিয়ে সুনাম ও অনেক অর্থ উপার্জন করে।

পরবর্তী জীবন
------------

শেষ জীবনে কলকাতার কাছে বরাহনগরে বাড়ি ও মন্দির তৈরি করে সাধনভজনে দিন কাটান। 

তার রচিত গ্রন্থ ছিল "যাদুবিদ্যা" যা ১৩৩৯ বঙ্গাব্দে প্রকাশিত হয়েছিল।

অকৃতদার গণপতির অনেক গোপন দান ছিল। তিনি তার সম্পত্তি শ্রী ভূপেন্দ্রনাথ রায় চৌধুরীকে দান করেন।

আরও দেখুন
---------

* প্রিয়নাথ বসু
* পি সি সরকার
* কে লাল

তথ্যসূত্র
---------

1. 1 2 3 4 5 6 7 8  সেনগুপ্ত, সুবোধ চন্দ্র; বসু, অঞ্জলি, সম্পাদকগণ (জানুয়ারি ২০০২)। "গণপতি চক্রবর্তী" [Ganapati Chakraborty]। *সংসদ বাঙালি চরিতাভিধান (Bibliographical Dictionary)* (Bengali ভাষায়)। Volume 1 (4th সংস্করণ)। কলকাতা: শিশু সাহিত্য সংসদ। পৃষ্ঠা 127। আইএসবিএন 81-85626-65-0। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Bose's Circus"। *The Singapore Free Press and Mercantile Advertiser*। Singapore। ১৫ অক্টোবর ১৯০৮। সংগ্রহের তারিখ ৫ মার্চ ২০১৫।
3. 1 2  *ভারতকোষ - তৃতীয় খণ্ড*।
**আমেনা বেগম** (১৯২৫ – ৭ই এপ্রিল ১৯৮৯), পূর্ব পাকিস্তানের একজন সাবেক সংসদ সদস্য, যিনি ছিলেন একজন বাংলাদেশী রাজনীতিবিদ। স্বায়াত্বশাসনের দাবিতে আওয়ামী লীগ কর্তৃক ছয় দফা দাবির খসড়া তৈরির সময় তিনি গুরুত্বপূর্ণ ভূমিকা পালন করেন। ১৯৬৬ সালের ৭ই জুন মিজানুর রহমান চৌধুরীর সাথে মিলে তিনি সাধারণ ধর্মঘট সংগঠিত করেন। এই ধর্মঘটটি তৎকালীন পূর্ব পাকিস্তান জুুড়ে ব্যাপক সাড়া ফেলে ও স্বাধীনতা যে ঘনিয়ে আসছে এমন একটি বার্তা দিয়েছিল। তিনি পরবর্তিতে জাতীয় লীগের সভাপতি পদ গ্রহণ করেন। ১৯৮৯ সালের ৭ই এপ্রিল ঢাকায় মৃত্যুবরণ করেন।

শিক্ষা এবং প্রাথমিক কর্মজীবন
----------------------------

আমেনা বেগম ১৯৪০ সালে ফয়জুন্নেসা বালিকা বিদ্যালয় থেকে মেট্রিক পাশ করেন ও ১৯৪২ সালে ইডেন মহিলা কলেজ থেকে উচ্চ মাধ্যমিক সম্পন্ন করেন। ১৯৫০ সালে তিনি পূর্ব পাকিস্তান আওয়ামী মুসলিম লীগে যোগদান করেন। ১৯৫৪ সালে তিনি পূর্ববঙ্গ আইন পরিষদে ইউনাইটেড ফ্রন্টের তৎকালীন কুমিল্লা-সিলেট আসন থেকে নারীদের সংরক্ষিত আসনে নির্বাচিত হন। ১৯৬৬ সালে তিনি আওয়ামী লীগের কেন্দ্রীয় নির্বাহী পরিষদের নারী বিষয়ক কমিটির সাধারণ সম্পাদক নিযুক্ত হন ও একই পদে তিনি ১৯৭০ পর্যন্ত ছিলেন।

শেখ মুজিবুর রহমান ও সাধারণ সম্পাদক তাজউদ্দীন আহমদসহ শীর্ষ পর্যায়ের নেতাদের যখন গ্রেফতার করা হয় সেসময় ১৯৬৬ সালের ২৭শে জুলাই আমেনা বেগমকে দলের সাধারণ সম্পাদকের দায়িত্ব দেওয়া হয়। দলের এই গুরুত্বপূর্ণ মুহূর্তে আমেনা বেগম স্বৈরাচারী আইয়ুব সরকারের বিরুদ্ধে বিভিন্ন প্রকার চাপ সৃষ্টি করেন ও আন্দোলনকে আরও বেগবান করে তোলেন। তিনি ছয় দফা কর্মসূচির গুরুত্বপূর্ণ দায়িত্ব পালন করেন ও দলের তৃনমূল আন্দোলনকারীদের সাথেও যোগাযোগ রক্ষা করার দায়িত্ব পালন করেন। ১৯৬৮ সালের এগারো দফা আন্দোলন ও ১৯৬৯ সালের আইয়ুব বিরোধী সমাবেশেও তিনি গুরুত্বপূর্ণ দায়িত্ব পালন করেছিলেন।

তিনি তার দায়িত্ব পালনের মধ্য দিয়ে আওয়ামী লীগে তার গুরুত্বপূর্ণ অবস্থান তৈরি করেন ও ১৯৭০ এর সমাবেশে সাধারণ সম্পাদকের পদ দাবি করেছিলেন কিন্তু তাকে সাধারণ সম্পাদক নির্বাচিত করা হয়নি। পরবর্তিতে তিনি আওয়ামলীগ থেকে পদত্যাগ করেন ও আতাউর রহমান খান কর্তৃক নির্মিত নতুন দল জাতীয় লীগে যোগদান করেন। ১৯৭০ সালের ২০শে আগস্ট তাকে জাতীয় লীগের সিনিয়র সহ-সভাপতি পদে নির্বাচিত করা হয়। আমেনা বেগম ১৯৭০ সালের নির্বাাচনে ঢাকা নয় আসন থেকে জাতীয় লীগের হয়ে নির্বাচনে অংশ নেন।

স্বাধীনতা পরবর্তি
-----------------

১৯৭৬ সালে স্বাধীনতার পর আমেনা বেগম জাতীয় লীগকে পুনরুজ্জীবিত করেন ও রাজনীতিতে পুনরায় ফিরে আসনে জাতীয় লীগের সিনিয়র সহ-সভাপতি হিসেবে। সাত দলের সাথে ঐক্যবদ্ধ হয়ে তিনি এরশাদ বিরোধী আন্দোলনে অংশ নেন, কিন্তু ১৯৮৪ সালে তার দলের সভাপতি আতাউর রহমান খান এরশাদের মন্ত্রিসভার প্রধানমন্ত্রী হিসেবে দায়িত্ব নেন। পরবর্তিতে তিনি জাতীয় লীগের সভাপতির দায়িত্ব নেন ও দলকে পুনরায় ঐক্যবদ্ধ করার চেষ্টা করেন।

তথ্যসূত্র
---------

1. ↑  মুয়ায্‌যম হুসায়ন খান (২০১২)। "বেগম, আমেনা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Six-Point Demands: Roadmap For Bangladesh's Emancipation" (ইংরেজি ভাষায়)। Bangladesh Awami League। ১০ জুন ২০১৬ তারিখে মূল থেকে আর্কাইভ করা। সংগ্রহের তারিখ মে ২৫, ২০১৬।
3. ↑  Syed Badrul Ahsan (জুন ৭, ২০১২)। "Recalling Six Points"। *The Daily Star* (ইংরেজি ভাষায়)। সংগ্রহের তারিখ মে ২৫, ২০১৬।
**মাহীন খান** ( উর্দু: ماہین خان‎‎ ) একজন পাকিস্তানি ফ্যাশন এবং পোশাক ডিজাইনার, এছাড়াও তিনি *দ্য এমব্রয়ডারি হাউস*, *মাহীন* এবং *গুলাবোর* মতো ফ্যাশন লেবেলের জন্য পুরস্কার প্রাপ্ত ফ্যাশন ডিজাইনার।  তিনি অনেক জাতীয় এবং আন্তর্জাতিক ফ্যাশন ইভেন্ট এবং শো করেছেন।  তিনি স্নো হোয়াইট এবং হান্টসম্যান এবং টেলিভিশন সিরিজ দ্য জুয়েল ইন ক্রাউন-এর জন্য সূচিকর্ম নকশা করেছিলেন ।

পেশা
----

খান ১৯৭২ সালে ডিজাইনার হিসাবে ফ্যাশন ইন্ডাস্ট্রিতে তার কেরিয়ার শুরু করেছিলেন।  তিনি সুইভিনি টড, দ্য ফ্যান্টম অফ অপেরা, এলিজাবেথ এবং এলিজাবেথ: দ্য গোল্ডেন এজ চলচ্চিত্রের জন্য পোশাক এবং সূচিকর্ম ডিজাইন করেছেন। তিনি থিয়েটার এবং অপেরার জন্য অনেক পোশাকও করেছিলেন। 

খান পাকিস্তান ও বিদেশে ফ্যাশন শো করেছেন।  তিনি পাকিস্তান ফ্যাশন উইকের সিইওও হিসাবে রয়েছেন।  তিনি আন্তর্জাতিক ফ্যাশন ইভেন্টগুলির জন্যও ডিজাইন করেছেন।

খান মিলান ফ্যাশন উইকে তার সংগ্রহ প্রদর্শন করেছিলেন যেখানে তিনি *প্রাচ্যের কোকো চ্যানেল* উপাধি পেয়েছিলেন।  তিনি বেনজির ভুট্টো, জেমিমা খান, ঝিনওয়া ভুট্টো, রাজকন্যা সর্বথ আল-হাসান এবং রাজকন্যা সালিমা আগা খানের পোশাক ডিজাইন করেছেন।

এমব্রয়ডারি হাউস
----------------

ডায়ান হোমসের সাথে কাজ করার মধ্যে রয়েছে অ্যারিস্টোক্রেটস, মোজার্ট, লাস্ট প্রিন্স, আলেকজান্ডার, এলিজাবেথ, স্নো হোয়াইট এবং দ্য হান্টসম্যান, ম্যালিফিসেন্ট, সিন্ডারেলা । []
[  ]
৬০ তম বার্ষিকী উদযাপনের জন্য খ্যাতকে হ্যারোডস কর্তৃক মহিমান্বিত রানী এলিজাবেথের রাজ্যাভিষেকের পোশাকের প্রতিরূপ তৈরি করার জন্য তাকে কমিশন দিয়েছিলেন। হ্যারোডস শেষ পর্যন্ত তার সাথে না যাওয়ার সিদ্ধান্ত নিয়েছে তাই তিনি করাচিতে ব্রিটিশ হাই কমিশনের কাছে নমুনাটি উপস্থাপন করেছিলেন। []
[  ]

তথ্যসূত্র
---------

1. ↑  "Biography of Maheen Khan"। fashion47.pk। মার্চ ১, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১৩।
2. 1 2  "Maheen Khan: The restless innovator"। *tribune.com.pk*। জুলাই ১৯, ২০১২। সংগ্রহের তারিখ মার্চ ১৬, ২০১৩।
3. 1 2  "Biography of the award winner fashion designer: Maheen Khan"। fashioncentral.pk। সংগ্রহের তারিখ মার্চ ১৬, ২০১৩।
4. 1 2  "Fashion Designer Maheen Khan"। thepakistaniboutiques.com। ফেব্রুয়ারি ৪, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১৩।
5. ↑  "Governing body of Fashion Pakistan"। fashionpakistan.org। নভেম্বর ১৪, ২০১১ তারিখে মূল থেকে আর্কাইভ করা। সংগ্রহের তারিখ মার্চ ১৬, ২০১৩।

| * দে
* স
পাকিস্তানি ফ্যাশন প্রতিষ্ঠান |
| --- |
| ডিজাইনার | 
* মাহীন খান
* মেহমুদ ভাট্টি
* সাদাফ মালাটারে
* দীপক পেরওয়ানি
* Hassan Sheheryar Yasin
* শামুন সুলতান

 |
| ফ্যাশন ইভেন্ট | 
* পাকিস্তান ফ্যাশন উইক
* ইসলামাবাদ ফ্যাশন উইক
* করাচী ফ্যাশন উইক
* লাহোর ফ্যাশন উইক
* পেশোয়ার ফ্যাশন উইক
* পিএফডিসি সানসিল্ক ফ্যাশন উইক

 |
| ফ্যাশন স্কুল | 
* ইন্টারন্যাশনাল ফ্যাশন একাডেমী পাকিস্তান
* লাহোর স্কুল অফ ফ্যাশন ডিজাইন
* Pakistan Institute of Fashion and Design

 |
| Other | 
* *ফ্যাশন সেন্ট্রাল*
* পাকিস্তানী মডেলদের তালিকা

 |

বহিঃসংযোগ
---------

* প্রাতিষ্ঠানিক ওয়েবসাইট
* ফ্যাশন সেন্টারে মাহিন খান (পিকে)
**ঢাকুরিয়া প্রতাপকাটি মাধ্যমিক বিদ্যালয়** বাংলাদেশের যশোর জেলার মনিরামপুর থানায় অবস্থিত একটি মাধ্যমিক বিদ্যালয়। এটি ১৯৩৯ সালে বাবু প্রবোধ কুমার মিত্র প্রতিষ্ঠা করেন।

ইতিহাস
------

১৯৩৯ সালের ২৬শে অক্টোবরে নবপ্রতিষ্ঠিত এই বিদ্যালয়টি কোলকাতা বিশ্ববিদ্যালয় এর পক্ষ থেকে মান সম্পন্নতার স্বীকৃতি পায়। বাবু প্রবোধ কুমার মিত্র ছিলেন বিদ্যালয়ের প্রথম প্রধান শিক্ষক। কিন্তু তিনি তার এই দায়িত্বভার বেশিদিন পালন করে যেতে পারেননি। ১৯৭১ সালের ৭ই মে তারিখে তিনি দু:জনকভাবে পাকিস্তানি হানাদার বাহিনীর হাতে নির্মমভাবে শহীদ হন। এসময় শূন্য পদে গুরু দায়িত্ব পালনের জন্য দ্বিতীয় প্রধান শিক্ষক হিসাবে দায়িত্ব দেন বাবু গোপাল চন্দ্র মন্ডল।

প্রধান শিক্ষক
-------------

আব্দুল জব্বার
দ্বিতীয় প্রধান শিক্ষক এর অবসর গ্রহণের পর প্রতিষ্ঠাতা বাবু প্রবোধ কুমার দিত্রের সুযোগ্য সন্তান বাবু অপূর্ব কুমার মিত্র তৃতীয় প্রধান শিক্ষক হিসাবে দায়িত্ব প্রাপ্ত হন ২০০০ সালে। কিন্তু অত্যন্ত দু:খজনকভাবে ২০০৩ সালের ফেব্রুয়ারি মাসে তার দায়িত্ব গ্রহণের মাত্র ৩ বছরের মাথায় তিনি হৃদরোগে আক্রান্ত হয়ে মারা যান। তার এই অকাল মৃত্যুর পর সম্মানিত বিদ্যালয় কমিটি তৎকালীন সহকারী শিক্ষক আব্দুল জব্বার সাহেবকে আমাদের বিদ্যালয়ের চতুর্থ প্রধান শিক্ষক হিসাবে দায়িত্ব দেন। তিনি ২০০৪ সালের জুন মাসে প্রধান শিক্ষকের দায়িত্ব পালন শুরু করন।

বর্তমানে বিদ্যালয়ের মোট ছাত্র-ছাত্রী সংখ্যা ৫২৫ জন ও ২০ জন শিক্ষক ও কর্মচারী রয়েছে। বিজ্ঞান, ব্যবসায় শিক্ষা এবং মানবিক এই তিনটি বিভাগই রয়েছে। পাঠাগারে রয়েছে ২০ হাজারের উপরে বই।

তথ্যসূত্র
---------

1. ↑  বি.এইচ সোহরাওয়ার্দী (২০১২)। "রাঙ্গামাটি সদর উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
"মিঃ প্রোলিফিক" আঁকা টিজুয়ানা বাইবেল *ক্রিস ক্রাস্টির* চূড়ান্ত পৃষ্ঠা, যা বিল ক্যানসেলম্যান এবং চার্লস প্লাম্ব দ্বারা নির্মিত সিন্ডিকেট কমিক স্ট্রিপ চরিত্র ক্রিস ক্রাস্টি ধার করেছিলেন টপার স্ট্রিপের জন্য যা তাদের *এলা সিন্ডারের* উপরে *উঠেছিল।*
**টিজুয়ানা বাইবেল** (**এইট পেজারস**, **টিলি-এন্ড-ম্যাক বুকস**, **জিগস-এবং-ম্যাগি বুকস**, **জো-জো বুকস**, **ব্লু -বাইবেল**, **গ্রে-ব্যাকস** এবং **টু বাই ফেরস** নামেও পরিচিত) ছিল ১৯২০ থেকে ১৯৬০এর দশকের গোড়ার দিকে মার্কিন যুক্তরাষ্ট্রে সৃষ্ট হাতের তালু আকারের পর্ন কমিক বই। মহামন্দার সময়ে এগুলো দুর্দান্ত জনপ্রিয়তা অর্জন করেছিল।

বেশিরভাগ টিজুয়ান বাইবেল ছিল সে সময়ের জনপ্রিয় ''ব্লন্ডি'', "বার্নি গুগল," "মুন মুলিনস", "পোপিয়ে ", "টিলি দ্য টয়লার ", "দ্য কাটজেনজামার কিডস," "ডিক ট্রেসি" র মতো জনপ্রিয় সংবাদপত্রের কৌতুক স্ট্রিপের পর্ন প্যারোডি।

এই পুস্তিকাগুলির শিল্পী, লেখক এবং প্রকাশক সাধারণত অজানা, কারণ তাদের প্রকাশনা অবৈধ, গোপনীয় এবং বেনামে ছিল। শিল্পকর্মের গুণাগুণ নানাভাবে পরিবর্তিত হয়েছিল। বিষয়গুলি সাধারণত সুপরিচিত সংবাদপত্রের কমিক স্ট্রিপ চরিত্র, সিনেমার তারক এবং (খুব কমই) রাজনৈতিক ব্যক্তিত্ব সমন্বিত স্পষ্ট যৌন আচরণ, কপিরাইট বা মানবাধিকার আইনের প্রতি সম্মান ছাড়াই এবং অনুমতি ব্যতীত অবিচ্ছিন্নভাবে ব্যবহৃত হয়।

সাধারণত টিজুয়ানা বাইবেল ওয়ালেট-আকারের ২.৫ ইঞ্চি × ৪ ইঞ্চি (৬৪ মিমি × ১০২ মিমি) -তে একটি আট-প্যানেল কমিক স্ট্রিপ ছিল সস্তা সাদা কাগজে ব্ল্যাক প্রিন্ট সহ এবং দৈর্ঘ্যে আট পৃষ্ঠার।

আরো দেখুন
---------

* United States প্রবেশদ্বার

* ছানা ট্র্যাক্ট
* ফ্যান ফিকশন
* Dōjinshi
* কার্টুন

তথ্যসূত্র
---------

1. 1 2  Spiegelman, A (১৯৯৭-০৮-১৯)। "Tijuana Bibles"। Salon.com*। ২০১১-০৬-২৯ তারিখে মূল থেকে আর্কাইভ করা। সংগ্রহের তারিখ ২০০৯-০২-২৪।*
2. ↑  Heer, J. (২০০২)। "Tijuana Bibles"। Gale Group। সংগ্রহের তারিখ ২০০৯-০৪-০২।
3. ↑  Bright, S (১৯৯৭-০৮-১৯)। "Dogeared Style: Tijuana Bibles"। *Salon.com*। ২০০৯-০১-১৪ তারিখে মূল থেকে আর্কাইভ করা। সংগ্রহের তারিখ ২০১৯-১২-০৩।

আরও পড়া
--------

* Adelman, Bob (১৯৯৭)। *Tijuana Bibles: Art and Wit in America's Forbidden Funnies, 1930s–1950s*। Simon & Schuster Editions। আইএসবিএন 978-0-684-83461-0।

বহিঃসংযোগ
---------

* Tijuanabible.org
* Tijuanabibles.org  ওয়েব্যাক মেশিনে আর্কাইভকৃত ১ সেপ্টেম্বর ২০০৬ তারিখে
* কভার গ্যালারী
* ম্যাকগ্র্যাথ, জর্জ "অশ্লীল পুস্তিকা র্যাকেটে মুভি তারকারা কীভাবে ব্যবহৃত হয়" *পুলিশ গেজেট*, ১৯৫৫ সালের অক্টোবর।
* "The Tijuana Bibles Collection, 1930–1998"। Rubenstein Library, Duke University।
**ইস্টার্ন রিফাইনারি-মহেশখালী তেল পাইপলাইন** হচ্ছে বঙ্গোপসাগরের গভীর সমুদ্র থেকে ইস্টার্ন রিফাইনারি লিমিটেড পর্যন্ত তেল পরিবহনের লক্ষ্যে নির্মাণাধীন একটি পাইপলাইন। পাইপলাইনটির নির্মাণ কাজ শেষ হবে ২০২২ সালে।

ইতিহাস
------

মহেশখালীর পশ্চিমাংশে বঙ্গোপসাগর থেকে দ্রুত ও সাশ্রয়ীভাবে জ্বালানি তেল খালাসের উদ্দেশ্যে গভীর সমুদ্র থেকে মহেশখালী হয়ে ইস্টার্ন রিফাইনারি লিমিটেড পর্যন্ত তেল পাইপলাইন নির্মাণ করেছে সরকার। চট্টগ্রাম বন্দরের বর্তমান অবকাঠামোর সীমাবদ্ধতা এবং কর্ণফুলী নদীর চ্যানেলের নাব্য কম হওয়ায় মাতৃ তেলের ট্যাংকার গুলো থেকে সরাসরি খালাস করা সম্ভব হয় না। যার ফলে এসব ট্যাংকার গভীর সমুদ্রে নোঙ্গর করে ছোট ছোট লাইটারেজ ভেসেলের মাধ্যমে অপরিশোধিত তেল খালাস করা হয়। এভাবে ১১ দিনে একটি এক লাখ ডিডব্লিউটি ট্যাংকার খালাস করা যায়। গতানুগতিক এই পদ্ধতি সময়সাপেক্ষ, ঝুঁকিপূর্ণ ও ব্যয়বহুল হওয়ায় এইচএসডি স্থানান্তরের জন্য পাইপলাইন বসানোর প্রকল্পটি হাতে নেওয়া হয়। মহেশখালীর পশ্চিমে বঙ্গোপসাগরে প্রকল্পটি বাস্তবায়িত হচ্ছে। অফশোর পাইপলাইনের মাধ্যমে মাতারবাড়ি এলটিই পর্যন্ত এবং সেখান থেকে অনশোর পাইপলাইনের মাধ্যমে মহেশখালী এলাকায় স্থাপিত স্টোরেজ ট্যাংকে তেল জমা হবে। এসপিএম থেকে ৩৬ ইঞ্চি ব্যসের দু’টি আলাদা পাইপলাইনের মাধ্যমে অপরিশোধিত তেল ও ডিজেল আনলোডিং করা হবে। এরপর মহেশখালী স্টোরেজ ট্যাংক ফার্ম থেকে ১৮ ইঞ্চি ব্যাসের মাধ্যমে দুটি পৃথক পাইপলাইনের মাধ্যমে অপরিশোধিত তেল ও ডিজেল ইআরএলে ডেলিভারি করা হবে।

তথ্যসূত্র
---------

1. ↑  "সাগর থেকেই পাইপলাইনে খালাস হবে জ্বালানি তেল"। *bidrohinews.com*। ২০২১-১২-২০ তারিখে মূল থেকে আর্কাইভ করা। সংগ্রহের তারিখ ২০২১-১২-২০।
2. ↑  "'সিঙ্গেল পয়েন্ট মুরিং' প্রকল্পের মেয়াদ আড়াই বছর বাড়ল"। *bdnews24.com*। ২০২১-১২-২০ তারিখে মূল থেকে আর্কাইভ করা। সংগ্রহের তারিখ ২০২১-১২-২০।
3. ↑  বাশার, রিয়াজুল; ডটকম, বিডিনিউজ টোয়েন্টিফোর। "এক বছরের মধ্যে গভীর সাগরের মুরিংয়ে তেল খালাসের আশা"। *bangla.bdnews24.com*। ২০২১-১২-২০ তারিখে মূল থেকে আর্কাইভ করা। সংগ্রহের তারিখ ২০২১-১২-২০।
4. ↑  "এক দশকেও হলো না সাগরে পাইপলাইন"। *সমকাল*। সংগ্রহের তারিখ ২০২১-১২-২০।
5. ↑  "উদ্ভাসিত হচ্ছে গভীর সমুদ্রের এসপিএম প্রকল্প"। *www.dainikamadershomoy.com*। সংগ্রহের তারিখ ২০২১-১২-২০।
6. ↑  "জ্বালানি তেল খালাসে নতুন যুগে বাংলাদেশ, প্রকল্পের ৭০ শতাংশ কাজ শেষ"। *আমাদের সময়.কম*। ২০২১-০৯-১৩। সংগ্রহের তারিখ ২০২১-১২-২০।
**মুহাম্মদ ইসহাক** বাংলার একজন সুফি ও আলিম ছিলেন।

জীবনী
-----

মুহাম্মদ ইসহাক ১৮৮৩ সালে ফেনীতে জন্মগ্রহণ করেন। তিনি স্থানীয় মাদ্রাসা থেকে প্রাথমিক শিক্ষা অর্জন করেন। পরবর্তীতে তিনি কুমিল্লার একটি মাদ্রাসার আলিম শ্রেণীতে ভর্তি হন। পরবর্তীতে, তিনি মক্কা গমন করেন। তিনি সেখানকার সাওলাতিয়্যা মাদ্রাসায় ভর্তি হন। তিনি মাদ্রাসাটিতে এগারো বছর ধরে ইসলাম ও আরবি ভাষা নিয়ে পড়াশোনা করেন। তিনি শায়খুদ-দালায়িল আবদুল হক মুহাজির সাহচর্যে থেকে পড়াশোনা করেছিলেন যিনি তাকে পোষ্যপুত্র হিসেবে গ্রহণ করেছিলেন। পরবর্তীতে, তিনি ঐ মাদ্রাসার শিক্ষক হিসেবে নিযুক্ত হন। তিনি তখন সুফিসাধনায়ও নিয়োজিত ছিলেন। তিনি শায়খুদ-দালায়িল আবদুল হক মুহাজিরের খিলাফত লাভ করেন ও নিজ দেশে ফিরে আসেন।

নিজ দেশে ফিরে আসার পরও মুহাম্মদ ইসহাক সুফিসাধনা ত্যাগ করেন নি। বলা হয়ে থাকে যে, তিনি কারামতের অধিকারী ছিলেন। মানুষ হেদায়েতের জন্য তার কাছে আসতে শুরু করে। তিনি নিজে কুমিল্লা, নোয়াখালী, বরিশাল, হাতিয়া ও সন্দ্বীপ গমন করেছিলেন। এসব এলাকার অনেক লোক তার মুরিদ হয়েছিল। পরবর্তীতে, তিনি কেরামত আলী জৈনপুরীর দৌহিত্র আবদুর রবের হাতে বায়আত হন। তারপর, তার মাঝে জৈনপুরীদের প্রভাব পড়েছিল।

মুহাম্মদ ইসহাক ১৯৩৬ সালে একটি এতিমখানা স্থাপন করেছিলেন। তিনি তার সব স্থাবর সম্পত্তি এতে দান করেন। তার নামানুসারে এই এতিমখানাটির নাম রাখা হয় "ইসহাকিয়া এতিমখানা"। এটি ফেনী জেলার দাগনভূঞা উপজেলায় অবস্থিত। তিনি ঈদগাহ, মসজিদ ও মাদ্রাসা নির্মাণেও সহায়তা করেছেন।

মুহাম্মদ ইসহাক *তাঁহর তালীমে হাককানী ওয়া ফুয়ূদে ইসহাকী* শিরোনামের একটি উর্দু গ্রন্থ রচনা করেছিলেন। বইটিতে সুফিবাদের বিভিন্ন সমস্যা, জিকির ও ধ্যান নিয়ে আলোচনা করা হয়েছে। তিনি সক্রিয় রাজনীতি থেকে বিরত থাকলেও জমিয়ত উলামায়ে হিন্দের স্বাধীনতা আন্দোলনকে সমর্থন করেছিলেন।

মুহাম্মদ ইসহাক ১৯৩৮ সালের ১৮ নভেম্বর মৃত্যুবরণ করেন।

তথ্যসূত্র
---------

1. 1 2 3 4 5 6 7 8 9 10 11 12 13  কাসেম, এম. এ. (২০১২)। "ইসহাক, মওলানা মুহাম্মদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "এতিমখানা"। *www.daganbhuiyan.feni.gov.bd*। ১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২০।
**মোহাম্মদ সাইদুর রহমান** ছিলেন একজন বাংলাদেশী লেখক, সাংবাদিক এবং লোকাচারী।

শৈশবকাল
-------

রহমান ব্রিটিশ ভারতের পূর্ববঙ্গ, কিশোরগঞ্জ জেলা বিনোগাঁওয়ে ১৯৪৪ সালের ২৮ জানুয়ারি জন্মগ্রহণ করেছিলেন। তিনি বিনোগাঁও প্রাথমিক বিদ্যালয়, টমটলতলা প্রাথমিক বিদ্যালয়, কিশোরগঞ্জ মাইনর স্কুল এবং আজিমুদ্দিন উচ্চ বিদ্যালয়ে পড়াশোনা করেছেন। তিনি ছাত্র অবস্থায় কমিউনিস্ট রাজনীতির সাথে জড়িত হন।

কর্মজীবন
--------

রহমান সাপ্তাহিক পূর্বদেশ এবং সাপ্তাহিক চিত্রালির স্থানীয় সংবাদদাতা হিসাবে কাজ করেছেন। তিনি কিশোরগঞ্জ বার্তা সম্পাদক হিসাবে কাজ করেছিলেন। ১৯৫৭ সালের ফেব্রুয়ারিতে তিনি আওয়ামী লীগের ঐতিহাসিক কাগমারী সম্মেলনে অংশ নিয়েছিলেন। তিনি ১৯৬২ সালের জুলাই মাসে বাংলা একাডেমিতে যোগদান করেন। তিনি একাডেমির জন্য লোক শিল্পকর্ম সংগ্রহ করেছিলেন। বাংলা একাডেমিতে ফোক আর্ট যাদুঘর প্রতিষ্ঠায় সহায়তা করেছিলেন। তিনি বিনোগোয়ানে একটি ফোক আর্টস যাদুঘর প্রতিষ্ঠা করেছিলেন। ১৯৭৪ সালে, তার কাজটি বাংলা একাডেমিতে প্রদর্শিত হয়েছিল এবং ১৯৮৮ সালে সেগুলি হোয়াইট চ্যাপেল আর্ট গ্যালারীটির ওপেন এয়ার প্রদর্শনীতে প্রদর্শিত হয়েছিল। ২০০১ সালে তিনি বাংলা একাডেমি পুরস্কার লাভ করেন।

মৃত্যু
------

৩ই মার্চ ২০০৭ সালে মৃত্যুবরণ করেন।

তথ্যসূত্র
---------

1. 1 2  শওকত হোসেন (২০১২)। "রহমান, মোহাম্মদ সাইদুর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
মোহাম্মদ নুরুল হক নিবন্ধের সাথে বিভ্রান্ত হবেন না।**মুহাম্মদ নুরুল হক** ছিলেন একজন বাংলাদেশী সাংস্কৃতিক কর্মী, সমাজকর্মী এবং লেখক।

কর্মজীবন
--------

সিলেট সরকারি আলিয়া মাদ্রাসায় অধ্যয়নকালে তার নিজস্ব সম্পাদনায় "অভিযান" নামক সাহিত্য পত্রিকা প্রকাশ করেছিলেন। তিনি সিলেট কেন্দ্রীয় মুসলিম সাহিত্য সংসদের প্রতিষ্ঠাতা সম্পাদক ছিলেন। তিনি ৪৮ বছর ধরে সিলেট কেন্দ্রীয় মুসলিম সাহিত্য সংসদের অফিসিয়াল পত্রিকা আল-ইসলাহ সম্পাদনা করেন। তিনি ছিলেন একজন মুসলিম জাতীয়তাবাদী, যিনি পাকিস্তান আন্দোলনকে সমর্থন করেছিলেন। তিনি ১৯৪৭ সালের জুলাইয়ে সিলেট গণভোটের আয়োজন করেছিলেন যা সিদ্ধান্ত নিয়েছিল যে সিলেট ভবিষ্যতের পাকিস্তান বা ভারতের রাজ্যে যোগ দেবে কিনা। তিনি বাংলা ভাষা আন্দোলনকে সমর্থন করেছিলেন এবং বাংলা ভাষাকে পাকিস্তানের রাষ্ট্রভাষা করার পক্ষে লেখালেখি করেছিলেন । ১৯৬৩ সালের ১৯ আগস্ট তিনি পাকিস্তান সরকার তমঘা-ই-খিদমতে ভূষিত হন। ১৯৭১ সালে, তিনি বাংলাদেশের স্বাধীনতা যুদ্ধের সূত্রপাতের পরে বাংলাদেশের স্বাধীনতা সমর্থন করেছিলেন এবং তার তমঘা-ই-খিদমত পুরষ্কারের নিন্দা করেছিলেন। জাতীয় গ্রন্থকেন্দ্র বাংলা সাহিত্যে তার অবদানের জন্য তাকে স্বর্ণপদক প্রদান করে। ১৯৮৬ সালে, তিনি বাংলা একাডেমি ফেলোশিপ , লাভ করেন।

বই
--

* বিশ্বনেতা
* ফারুক চরিত্রের বৈশিষ্ট্য
* সংবাদ-পত্র সেবায় সিলেটের মুসলমান (১৯৬৯)
* শেষ নবীর বাণী (১৯৭০)
* অলোক স্তম্ভ (১৯৮০)
* বিগত যুগের আর্দশ (১৯৮১)ইত্যাদি।

মৃত্যু
------

২ই সেপ্টেম্বর ১৯৮৭ সালে তিনি মৃত্যুবরণ করেন।

তথ্যসূত্র
---------

1. 1 2  নুরুল কাইয়ুম (২০১২)। "হক, মুহম্মদ নূরুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**মিশেল লেকলার্ক** (জন্ম ১৯৩৮/১৯৩৯) একজন ফরাসি ধনকুবের ব্যবসায়ী। তিনি ডেকাথলন এর প্রতিষ্ঠাতা এবং ৪০% এর মালিক। ৫৭টি দেশ এবং অঞ্চলে (জানুয়ারি ২০২০) ১৬৪৭ টিরও বেশি স্টোর সহ,  এটি বিশ্বের বৃহত্তম ক্রীড়া সামগ্রী খুচরা বিক্রেতা।

জীবনের প্রথমার্ধ
----------------

লেকলার্ক ফ্রান্সে জন্মগ্রহণ করেন। তার চাচাতো ভাই, জেরার্ড মুলিজ, আউচান সুপারমার্কেট চেইনের প্রতিষ্ঠাতা এবং ডেকাথলনের ৪০% মালিক।

কর্মজীবন
--------

লেকলার্ক ১৯৭৬ সালে ডেকাথলন, একটি ক্রীড়া সামগ্রীর খুচরা বিক্রেতা প্রতিষ্ঠা করেন 

ডিসেম্বর ২০১৭ পর্যন্ত, *ফোর্বস* তার মোট সম্পদের মূল্য US$৫.১ বিলিয়ন অনুমান করেছে।

ব্যক্তিগত জীবন
--------------

তিনি চার সন্তানের সাথে বিবাহিত এবং ফ্রান্সের লিলে থাকেন। 

তার স্ত্রী, মারি-ক্লদ লেকলার্ক, একজন সাইকোথেরাপিস্ট, এবং ২০০৫ সালে শুরু হওয়া ডেকাথলন ফাউন্ডেশনের কাউন্সিলে পরিবারের প্রতিনিধিত্ব করেন।

তথ্যসূত্র
---------

1. 1 2  "Michel Leclercq"। *Forbes*। সংগ্রহের তারিখ ১৬ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Decathlon in the world"। *Decathlon Group*। সংগ্রহের তারিখ ২৫ আগস্ট ২০১৮।
3. ↑  "Decathlon, known as 'the Aldi of activewear', will open first Aussie store in Sydney tomorrow"। *news.com.au*। ৪ ডিসেম্বর ২০১৭।
4. ↑  "Board of Directors"। *fondationdecathlon*। ২৮ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৫।
| বৈষ্ণব ধর্ম |
| --- |
| নিবন্ধসমূহ |
|  |
| প্রধান দেবতা
বিষ্ণু (নারায়ণ) / কৃষ্ণ / রাধা কৃষ্ণ / রাধা / রাম / বিঠোবা |
| গুরুত্বপূর্ণ দেবতা
দশাবতার
* মৎস্য
* কূর্ম
* বরাহ
* নরসিংহ
* বামন
* পরশুরাম
* রাম
* বলরাম
* কৃষ্ণ
* কল্কি

অন্যান্য অবতার
* মোহিনী
* নর নারায়ণ
* হয়গ্রীব

সম্পর্কিত
* লক্ষ্মী
* সীতা
* হনুমান
* শেষ
 |
| গ্রন্থসমূহ
* বেদ
* উপনিষদ
* অগম
* ব্রহ্মসূত্র
* *ভগবদ্গীতা*
* *মহাভারত*
* *রামায়ণ*
* হরিবংশ
* দিব্যা প্রভান্ধম
* গীতগোবিন্দম্

পুরাণ
* বিষ্ণু
* *ভাগবত*
* নারদীয়
* গরুড়
* পদ্ম
* অগ্নি
 |
| সম্প্রদায়
* শ্রী সম্প্রদায় (বিশিষ্টাদ্বৈত)
* ব্রহ্ম সম্প্রদায়
* অচিন্ত বেদ অবেদ
* রুদ্র সম্প্রদায় (শুদ্ধাদ্বৈত)
* নিম্বার্ক সম্প্রদায় (দ্বৈতাদ্বৈত)
 |
| আচার্য
* নম্মলবর
* যমুনাচার্য
* রামানুজ
* মাধবাচার্য
* চৈতন্য মহাপ্রভু
* বল্লভ
* শঙ্করদেব
* মাধবদেব
* নিম্বার্ক
* পিল্লাই লোকাচার্য
* প্রভুপদ
* বেদান্ত দেশিক
 |
| সম্পর্কিত প্রথা
* পুষ্টিমার্গ
* ভাগবতবাদ
* ইসকন
* স্বামীনারায়ণবাদ
* একশরণ ধর্ম
* প্রণামী
* রামানন্দী
* বৈখানাসাসা
 |
|  হিন্দুধর্ম প্রবেশদ্বার |
| * দে
* স
 |

**স্বরূপ দামোদর** বা **স্বরূপ দামোদর** **পুরুষোত্তম আচার্য** ছিলেন একজন গৌড়ীয় বৈষ্ণব সাধক এবং চৈতন্য মহাপ্রভুর ঘনিষ্ঠ সহযোগী। তিনি নবদ্বীপে বাস করতেন। তিনি সর্বদা চৈতন্যের সাথে থাকতেন।

পুরুষোত্তম আচার্য সন্ন্যাসীর পোশাক গ্রহণ করেননি, কেবল শিখা এবং পবিত্র সুতো ত্যাগ করেছিলেন। তার নাম হয় স্বরূপ। এরপর তাঁর সন্ন্যাস - গুরুর আদেশ গ্রহণ করে পুরুষোত্তম আচার্য জগন্নাথ পুরীতে যান। এ সময় চৈতন্যের সঙ্গে তার পুনরায় দেখা হয়। স্বরূপ দামোদর ছিলেন ব্রজ মণ্ডল ধামের ললিতা সখীর অবতার। নবদীপ লীলায় ললিতা সখী স্বরূপ দামোদর গোস্বামী রূপে আবির্ভূত হন। স্বরূপ দামোদর সর্বদা ভগবানের নিকট থাকতেন। ভগবান যে মেজাজেই থাকুক না কেন, স্বরূপ দামোদর ভগবানের অভ্যন্তরীণ অনুভূতিকে বৃদ্ধির উদ্দেশ্যে কীর্তন করতেন।যে সময়ে স্বরূপ দামোদর পুরীতে আসেন, সেই সময়েই শ্রী রামানন্দ রায় বিদ্যানগর থেকে আসেন। শ্রী রামানন্দ রায় মহান কবি ছিলেন এবং খুব মার্জিত শৈলীতে সবকিছু ব্যাখ্যা করতে পারতেন। শ্রী চৈতন্য মহাপ্রভু গোদাবরী নদী তীরে দক্ষিণ ভারতের রামানন্দ রায়ের নিকট থেকে ভক্তিতত্ত্ব, প্রেমতত্ত্ব, রাধাকৃষ্ণ তত্ত্ব, রস তত্ত্ব এবং অন্যান্য বিষয়ের বহু মূল্যবান ও গোপন কথা শ্রবণ করেছিলেন।

তথ্যসূত্র
---------

1. ↑  Stephen Knapp- Short Biography of Svarupa Damodara Goswami
**তাহজীব আলম সিদ্দিকী** (জন্ম: ২৩ জুলাই ১৯৭৫) বাংলাদেশের ঝিনাইদহ-২ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছিলেন,২০১৮ সালে বাংলাদেশ আওয়ামী লীগ মনোনীত নৌকার প্রার্থী হিসেবে সংসদ সদস্য নির্বাচিত হন

জন্ম ও শিক্ষাজীবন
-----------------

তাহজীব আলম সিদ্দিকী ২৩ জুলাই ১৯৭৫ সালে জন্মগ্রহণ করেন। তার পৈতৃক বাড়ি ঝিনাইদহ জেলার ঝিনাইদহ সদর উপজেলার কাঞ্চনপুর উ: পাড়া এলাকায়। তিনি যুক্তরাষ্ট্রের একটি বিশ্ববিদ্যালয় থেকে লোক প্রশাসনে স্নাতকোত্তর ডিগ্রি অর্জন করেন। তার পিতা নূরে আলম সিদ্দিকী বাংলাদেশ ছাত্রলীগের সভাপতি ও স্বতন্ত্র সংসদ সদস্য ছিলেন।

কর্মজীবন
--------

পেশার ব্যবসায়ী তাহজীব আলম সিদ্দিকী রাজনীতির সঙ্গে সক্রিয় ভাবে যুক্ত। তিনি ২০১৪ সালের ৫ জানুয়ারি ঝিনাইদহ-২ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন।

তিনি ডোরিন পাওয়ার লিমিটেডের মালিক, যেটিকে মানিকগঞ্জের সিংগাইর উপজেলায় "মানিকগঞ্জ পাওয়ার জেনারেশন লিমিটেড" নামে একটি বিদ্যুৎকেন্দ্র নির্মাণের চুক্তি দেওয়া হয়। বিদ্যুৎ কেন্দ্র নির্মাণের সময় প্রতিষ্ঠানটির বিরুদ্ধে ধলেশ্বরী নদীর প্রবাহ বিঘ্নিত করার অভিযোগ রয়েছে।

তথ্যসূত্র
---------

1. ↑  ঝিনাইদহ-২, তাহজীব আলম সিদ্দিকী। "Constituency 82\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৪।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
১৯৪৮ সালে সংঘটিত **জীপ কেলেংকারি** স্বাধীন ভারত-এর প্রথম বৃহৎ কেলেংকারি বলে পরিচিত৷ সেইসময়ে যুক্তরাজ্য-এ ভারতীয় হাই কমিশনার পদে নিযুক্ত থাকা ভি. কে. মেনন প্রোটোকল ভঙ্গ করে এক বিদেশী কোম্পানীর থেকে সৈন্যবাহিনীর জীপ গাড়ী ক্রয় করার জন্য একটি ৮০ লাখ টাকার এক নির্ব্বাহে (contract) স্বাক্ষর করেন৷

দুর্নীতির অভিযোগ
----------------

ভি. কে. কৃষ্ণ মেনন প্রোটোকল ভঙ্গ করে বিদেশী কোম্পানীর সাথে ২০০ টি সৈন্যবাহিনীর জীপ গাড়ী ক্রয় করার জন্য ৮০ লাখ টাকার এক নির্ব্বাহে স্বাক্ষর করেন৷  সময়মত সম্পূর্ণ দাম আদায় করার পর মাত্র ১৫৫ টি জীপগাড়ী ভারত পায়৷ তাৎপর্য্যপূর্ণভাবে সেইসময়কার প্রধানমন্ত্রী নেহরু সরকারকে সেইসংখ্যক গাড়ী বলপূর্বক গ্রহণ করতে বাধ্য করা হয়৷ ১৯৫৫ সালের ৩০ সেপ্টেম্বরে সেইসময়ের গৃহমন্ত্রী গোবিন্দ বল্লভ পন্ট (Govind Ballabh Pant) ঘোষণা করেন যে, এই জীপ কেলেংকারি তদন্ত কমিটির পরামর্শ আইনব্যবস্থা ভঙ্গ করার জন্য বন্ধ করা হয়েছে৷ এর কিছুদিন পর ১৯৫৬ সালের ৩ ফেব্রুয়ারি কৃষ্ণ মেননকে পোর্টফলিওবিহীন ক্যাবিনেট মন্ত্রীরূপে নেহরুর মন্ত্রীসভাতে অন্তর্ভুক্ত করা হয়৷ পরবর্ত্তীকালে এই কৃষ্ণমেনন নেহরুর এক ঘনিষ্ঠ সতীর্থ হন এবং প্রতিরক্ষা মন্ত্রীরূপেও কার্য্যনির্বাহ করেন।

তথ্যসূত্র
---------

1. ↑  "On Your Marks"। *Outlook*। India। ১ ফেব্রুয়ারি ২০১০। ১৫ মে ২০১৩ তারিখে মূল থেকে আর্কাইভ করা।
2. ↑  Dipankar Paul (৩০ এপ্রিল ২০১১)। "The Republic of Scams: Jeep purchase (1948)"। *MSN*। ১৭ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১১।
3. ↑  "Media support crusade against corruption"। *The Hindu*। India। ১৮ এপ্রিল ২০১১। ২৩ এপ্রিল ২০১১ তারিখে মূল থেকে আর্কাইভ করা।
4. ↑  "Scamstory"। *Outlook*। India। ১৩ আগস্ট ১৯৯৭। ১ ফেব্রুয়ারি ২০১৪ তারিখে মূল থেকে আর্কাইভ করা।
5. ↑  "India bruised and shrunk"। *Times of India*। India। ৬ ফেব্রুয়ারি ২০০৮।
6. ↑  Abdul Gafoor Abdul Majeed Noorani (১৯৭০)। *India's Constitution and politics*। Jaico। পৃষ্ঠা 174।
7. ↑  "সংরক্ষণাগারভুক্ত অনুলিপি"। ১৮ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৮।
8. ↑  "Worst political scandals of independent India"। India TV News। সংগ্রহের তারিখ ১৫ জানুয়ারি ২০১৩।